paragraph_text: Trabekulektomija je kirurški postupak liječenja glaukoma kojim se snizuje intraokularni tlak uklanjanjem dijela trabekularne mrežice i okolnih struktura. Najčešći je kirurški postupak liječenja glaukoma kojim se očna vodica izlučuje iz prednje očne sobice u konjuktivu gdje se apsorbira. Postupak na pacijentu se izvodi u anesteziji retrobulbarnim blokom, peribulbarnim blokom ili kombinacijom topičke i subtenonove anestezije. Povremeno se izvodi u sedaciji ili općoj anesteziji.